kardosdrur/scandi-wiki huggingface dataset:
Panamahat

En Panamahat (toquilla stråhat) er en traditionel stråhat med skygge, der er blevet fremstillet i Ecuador. Traditionelt blev hattene flettet af bladene fra Carludovica palmata planten, der lokalt er kendt under navnet toquilla palmen eller jipijapa palmen, selvom det er en palme-agtig plante mere end en rigtig palme.

Panamahatte er lyse i farven, lette og permable, og de bæres ofte sammen med lette jakkesæt om sommeren, som dem fremstillet af hør eller silke.

Kunsten at væve den traditionelle ecuadorianske toquilla hat kom på UNESCOs Immaterielle kulturarvsliste d. 6. december 2012.

Kvalitet 

De to primære processer til at fremstillet panamahatte er vævning og udblokning. Hattene bliver gradueret med et tal der indikerer kvaliteten, men disse varierer fra sælger til sælger. De mest sjældne og dyreste hatte kan have mellem 300 og 400 vævninger per kvadratcentimeter. Disse hatte kaldes Montecristis, efter byen Montecristi, hvor de bliver fremstillet. The Montecristi Foundation har etableret et gradueringssystem baseret på en figur kaldet Montecristi Cuenta, der beregnes ved at måle den horisontale og vertikale række var vævninger per tomme.

En "superfino" panamahat can, kan ifølge et populært rygte, holde vand, og når den er rullet op til opbevaring passere igennem en vielsesring.

Selvom panamahatte skaber levebrød for tusinder af folk fra Ecuador, er der færre end et dusin vævere, der er i stand til at fremstille den fineste kvalitet kaldet "Montecristi superfinos". Produktionen i Ecuador dalende som følge af økonomiske problemer i landet og konkurrence fra kinesiske hatteproducenter.

Se også 
 Fedora
 Trilby

Referencer

Eksterne links 

 The History of Panama Hat Style
 How are made Panama hats in Montecristi. Process. 

Hatte
Ecuador
Rand Paul

Randal "Rand" Paul (født 7. januar 1963) er en amerikansk politiker, der siden 2011 har været medlem af USAs senat, indvalgt fra delstaten Kentucky. Paul repræsenterer republikanerne. Politisk er Rand Paul tilknyttet Tea Party-bevægelsen.

Han var præsidentkandidat til præsidentvalget i USA 2016, men endte sin kampagne i februar 2016 .

Rand Paul er søn af kongresmedlemmet og tidligere præsidentkandidat Ron Paul.

Rand Paul er uddannet øjenlæge.

Noter

Eksterne henvisninger 

Officiel hjemmeside 
The Best Reason to Take Rand Paul Seriously Has Nothing to Do With His Politics, nytimes.com, 10. april 2015 om Rand Pauls præsidentkampagne 2016

Personer fra Pittsburgh
Medlemmer af Senatet i USA
Præsidentkandidater fra USA 2016
Hans Nielsen Dreiøe

Hans Nielsen Dreiøe (født 5. april 1875 i Ærøskøbing, død 28. august 1958) var en dansk præst. Han var far til Anna Sophie Seidelin.

Dreiøe blev student fra Odense 1894 og cand. theol. 1900. Han blev ordentlig medhjælper ved Vor Frelsers Kirke i Aalborg 1902, sognepræst til Nørhå 1906, sognepræst ved Filips Kirke i Sundbyerne 1911, sognepræst til Nykøbing 1926 og stiftsprovst for Lolland-Falster Stift samme år. Han fik afsked 1945.

Dreiøe var formand for Almindelig Dansk Præstekonvent til 1948 og for Lolland-Falsters stiftskonvent til 1948. Han var medlem af lokalbestyrelsen for Foreningen Norden til 1949.

Dreiøe har udgivet: Gennem lukte Døre. 4 Paasketaler (1933); Evangeliet og Mennesket. 40 Prædikener (1935); Efterslæt. Smaa Prædikener over Kirkeaarets Tekster (1948). Han skrev prædikenerne i Menigheds-bladet (1950).

Kilder 

 Dreiøe, H N i Kraks Blå Bog 1957
 

Domprovster fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Ærøskøbing
Greenville

Greenville har flere betydninger:

Stednavne

Canada 
 Greenville, Nova Scotia

Liberia 
 Greenville, Liberia

USA 
 Greenville, Alabama
 Greenville, Californien
 Greenville, Connecticut
 Greenville, Delaware
 Greenville, Florida
 Greenville, Georgia
 Greenville, Illinois
 Greenville, Indiana
 Greenville, Iowa
 Greenville, Kentucky
 Greenville, Louisiana
 Greenville, Maine
 Greenville, Massachusetts
 Greenville, Michigan
 Greenville, Mississippi
 Greenville, Missouri
 Greenville, Nevada
 Greenville, New Hampshire
 Greenville, New York
 Greenville, North Carolina
 Greenville, Ohio
 Greenville, Oregon
 Greenville, Pennsylvania
 Greenville, Rhode Island
 Greenville, South Carolina
 Greenville, Texas
 Greenville, Utah
 Greenville, Virginia
 Greenville, Wisconsin
Suderburg

Suderburg er en kommune og administrationsby i Samtgemeinde Suderburg i den sydvestlige del af Landkreis Uelzen i den nordøstlige del af den tyske delstat Niedersachsen, og en del af Metropolregion Hamburg. Kommunen har et areal på godt 129 km², og en befolkning på godt 4.550 mennesker (2013).

Geografi 
Suderburg ligger i den sydlige del af samtgemeinden, og består ud over byen Suderburg af landsbyerne Bahnsen, Böddenstedt, Hamerstorf, Hösseringen, Holxen og Räber, der indtil 1972 var selvstændige kommuner. Den lille flod Hardau har sit udspring syd for Hösseringen i kommunen, og danner med en opstemning Hardausee et par km syd for Suderburg.

Eksterne kilder/henvisninger 

 Kommunens side  på samtgemeindens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Sonja Hald

Sonja Hald er en dansksproget rockgruppe, dannet i august 2012 , der bygger på bogstaverne i forsanger Jonas Dahls navn.

Baggrund 
Sonja Hald blev dannet af frontfigur Jonas Dahl ved hjemkomsten til Danmark efter fem års ophold i Berlin , hvor han havde ernæret sig ved at spille sit engelsksprogede debutalbum Waterfall With Deer på gaden rundt om i Europa.  Sonja Hald fik hurtigt opmærksomhed, og især airplay  på DR P6 Beat, med de skæve danske tekster. Dette førte bl.a til, at trioen Folkeklubben tog Sonja Hald med som supportband på deres Nye Tider forårsturné i 2014.

KarriereKanonen 
I marts 2014 blev Sonja Hald udtaget til DR P3's KarriereKanonen, blandt i alt 1.638 bidrag. I den forbindelse spillede bandet på SPOT Festival  i Aarhus og gik herfra videre til finalen  , som blev afholdt på Smukfest i Skanderborg samme år. Sonja Hald blev her kåret som vindere.

I efteråret 2014 valgte Magtens Korridorer at tage Sonja Hald med som supportband på deres landsdækkende turné for albummet Før alting bliver nat Dette affødte, at de i 2016 komponerede og indspillede sangen "De Sidste" sammen, der er udgivet på Sonja Hald-pladerne De Fire Forbehold og Klæk!.

Debutalbum 
I slutningen af 2014 skrev Sonja Hald pladekontrakt med A:larm Music/Universal Music , som udgav bandets debutalbum den 16. marts 2015 digitalt og på CD. Albummet blev bl.a. anmeldt positivt i Politiken, Soundvenue og Gaffa.

I forbindelse med udgivelsen af Vækstplanen på vinyl, som bandet selv stod for via en crowdfunding , oprettede Sonja Hald sit eget label Skide Farligt Records. Med undtagelse af EP'en De Fire Forbehold, som udkom i samarbejde mellem Universal Music og Reo Records, har bandet sidenhen kun udgivet via deres eget pladeselskab.

Musikalsk samarbejde 
 
Gruppen har bl.a. spillet support for Magtens Korridorer, Folkeklubben, Runrig og Kim Larsen & Kjukken.

De har spillet og arbejdet live sammen med Magtens Korridorer, tv·2, Steffen Brandt, Niels Skousen, Marie Frank, Jonny Hefty, Jøden, I'll Be Damned, Vibeke Falden og Dorthe Gerlach.

Johan Olsen , Laura Mo  og Lars Lilholt  har sunget duet på udgivelserne.

De har indspillet og udgivet Gnags' sang "Vilde Kaniner", med egen komponeret melodi til Peter A.G. Nielsens tekst.

De er en del af det jyske musikkollektiv Keminova Cowboys, der også tæller Laura Mo, Telestjernen, Hverdagens Helte, Ulvetimen og Michelle Birkballe.

Medlemmer

Nuværende 
 Jonas Dahl: sang, westernguitar, mundharpe, sangskriver
 Simon Bekker: kor, leadguitar
 Ole Holmgaard: kor, banjo, synthesizer og rytmeguitar

Tidligere 
 Mikkel Aagaard Christiansen: trommer (august 2012 - april 2018)
 Jakob Retz: bas (august 2012 - august 2019)
 Søren Madsen: trommer (maj 2018 - november 2019)

Diskografi

Albummer 
 Vækstplanen (2015)
 Klæk! (2017)
 Supertransformer (2020)

EP 
 De Fire Forbehold (2016)

Singler 
 "Vækstplanen" (2015)
 "Drømmekage" (2016)
 "Fremmed" remix af Vibeke Falden (2017)
 "Fødselsdag" (2019)
 "Sten Saks von Trier" (2019)

Litteratur 
 Sonja Hald: "Klæk! - Samlede digte af Sonja Hald" (2017)

Priser

Eksterne henvisninger

Noter 

 
Musikgrupper fra 2012
Musik i Aarhus
Folkrockgrupper
Johan Koren

Johan Koren henviser til blandt andre:

 Johan Koren (zoolog) (1809–1885) – norsk zoolog og læge
 Johan Koren (officer) (1828–1909) – norsk marineofficer og statsråd
 Johan Koren (polarforsker) (1879–1919) – norsk polarforsker
1. division i ishockey 2007-08

1. division 2007-08 var turneringen om mesterskabet på niveau 2 i dansk ishockey i sæsonen 2007-08. Turneringen havde deltagelse af 12 hold og indledtes med et grundspil, hvor holdene var opdelt i regionale puljer, hvor hvert hold spillede 21 kampe. Herefter gik otte hold videre til slutspillet med kvartfinaler, semifinaler og finale, som alle blev spillet bedst af tre kampe.

Turneringen blev vundet af Herning Ishockey Klub, der vandt grundspillets vest-pulje suverænt, og som i finaleserien besejrede vinderen af øst-puljen, IC Gentofte, med 2-1 i kampe. Den afgørende kamp blev spillet i Gentofte Skøjtehal den 15. marts 2008, hvor stillingen efter ordinær spilletid var 3-3. Herning IK's Martin Pyndt afgjorde kampen med sin scoring til 4-3 efter 7:28 i sudden death.

Bronzemedaljerne gik til AaB Ishockey, som i bronzekampen besejrede Ama'r Jets.

Stillinger og resultater

Grundspil 

Grundspillet havde deltagelse af 12 hold og blev spillet i perioden 5. september 2007 - 23. februar 2008. Holdene spillede om otte pladser i slutspillet, og de var inddelt i to regionale puljer med seks hold, der hver spillede om fire slutspilspladser.

Vest-puljen 

De seks hold i vest-puljen spillede tre kampe mod hver af de andre hold i puljen og en kamp mod hver af holdene i øst-puljen, hvilket gav 21 grundspilskampe i alt. De fire bedste hold i puljen gik videre til slutspillet. På grund af økonomiske problemer måtte Århus Crocodiles imidlertid overlade sin plads i slutspillet til Odense IK.

Øst-puljen 

De seks hold i øst-puljen spillede tre kampe mod hver af de andre hold i puljen og en kamp mod hver af holdene i vest-puljen, hvilket gav 21 grundspilskampe i alt. De fire bedste hold i puljen gik videre til slutspillet.

Slutspil 

Slutspillet havde deltagelse af otte hold – fire hold fra vest-puljen og fire hold fra øst-puljen. Alle opgørene blev spillet bedst af tre kampe, bortset fra bronzekampen, der blev afgjort i form af én kamp.

Kvartfinaler 

Kvartfinalerne var geografisk opdelt i to landsdele: 
 De fire hold fra vest-puljen blev parret, således at nr. 1 spillede mod nr. 4 og nr. 2 mod nr. 3.
 De fire hold fra øst-puljen blev parret, således at nr. 1 spillede mod nr. 4 og nr. 2 mod nr. 3.

Semifinaler

Bronzekamp

Finale

Kilder / eksterne henvisninger 
DIU Stats - Statistikoverblik, 1. Division 2007-08 
DIU Stats - Statistikoverblik, 1. Division Playoff 2007-08 
EliteProspects - 1. division 2007-08  
Hockey Archives - Championnat du Danemark 2007/08  
Gummiarm spolerede gulddrømme, Villabyerne, 25. marts 2008, s. 10
De kan holde lang sommerferie i Ålborg, Villabyerne, 11. marts 2008, s. 9

Noter 

2007-08
Ishockey i 2007
Ishockey i 2008
Kristoffer Ajer

Kristoffer Vassbakk Ajer (født 17. april 1998) er en professionel fodboldspiller fra Norge. Han spiller i øjeblikket for den engelske Premier League klub Brentford.

Karriere

Lillestrøm 
Ajer startede sin karriere som ungdomsspiller i barndomsklubben Lillestrøm. Da forældrene i 2014 flyttede til Kristiansand på grund af jobmuligheder, flyttede Kristoffer Ajer med, og forlod dermed barndomsklubben.

IK Start 
I 2014 startede han i IK Start og blev den yngste til at spille på førsteholdet for klubben siden Claus Eftevaag i 1986. Den 28. september 2014 scorede han sit første mål for klubben.

Den 7. april 2015 blev han den yngste anfører i Tippeligaens historie, i en alder af 16 år og 355 dage.

Eksterne henvisninger

Referencer 

Fodboldspillere fra Norge
Fodboldspillere fra Lillestrøm SK
Fodboldspillere fra IK Start
Fodboldspillere fra Celtic F.C.
Fodboldlandsholdsspillere fra Norge
Harry Reid

Harry Mason Reid (født 2. december 1939 i Searchlight, Nevada, død 28. december 2021), var en amerikansk senator fra det demokratiske parti, der repræsenterede delstaten Nevada fra 1987 til 2017. I 2015 overlod han majoritetsposten til republikaneren Mitch McConnell, som følge af tabet af midtvejsvalget i 2014, og fungerede som mindretalsleder for partiet i senatet.

Han har derudover været viceguvernør i Nevada fra 1971 til 1975 og var medlem af Jesu Kristi Kirke af Sidste Dages Hellige.

Reid meddelte i marts 2015, at han ikke ønskede at genopstille.

Referencer

Eksterne henvisninger 

 Harry Reid  på Senatets hjemmeside

Personer fra Nevada
Politikere fra USA
Medlemmer af USA's kongres for det demokratiske parti
Medlemmer af Senatet i USA
Donald Rumbelow

Donald Rumbelow (født 1940) er en britisk forbrydelsehistoriker, tidligere kurator på City of London Polices Crime Museum, to gange formand for Storbritanniens Crime Writers Association og forfatter til bogen The Complete Jack the Ripper.

Han er kendt som en ekspert på området for Jack the Ripper forskning, Rumbelow er vært for turistgrupper fire gange om ugen til en "Jack the Ripper Walk" - en gårtur til gerningsstederne i Londons Whitechapel-distriktet, hjemsted for Ripper-mordene

Ud over Ripper tours, Rumbelow holder foredrag på Londons kriminalitethistorie og har deltaget i flere dokumentarfilm om Jack the Ripper.

Bøger af Donald Rumbelow 
 Donald Rumbelow: I Spy Blue: Police and Crime in the City of London from Elizabeth I to Victoria, Macmillan, 1971
 Donald Rumbelow: Houndsditch Murders, Macmillan, 1973
 Donald Rumbelow, Judy Hindley, Colin King: Detection (Know how books), Usborne Publishing Ltd, 1978
 Donald Rumbelow: Triple Tree, Harap, 1982
 Donald Rumbelow: The Complete Jack the Ripper, Virgin Books, 2013 
 Stewart P. Evans and Donald Rumbelow: Jack the Ripper: Scotland Yard Investigates, Sutton Publishing, 2007,

Referencer

Eksterne henvisninger 
 www.walks.com - Hjemmeside for the 'Jack the Ripper' walks 

Historikere fra Storbritannien
Jack the Ripper
Gyldendal og Politikens Danmarkshistorie

Gyldendal og Politikens Danmarkshistorie er et historisk fremstillingsværk i 16 bind, redigeret af Olaf Olsen. Førsteudgaven udkom på Gyldendals Bogklub og Politikens Forlag (København) i perioden 1988 – 1991. Hvert bind er forfattet af en specialist i den behandlede periode, men selv om den omfattende og brede fremstilling af Danmarkshistorien er forskningsbaseret, er de enkelte bidrag i fortællende stil uden henvisende noter. I bind 16 er der et omfattende stikordsregister.

I 2002 - 2005 udkom værket i en ny udgave i 17. bind. Denne udgave er tilgængelig på internettet.

De enkelte bind 
 Bind 1. I begyndelsen. Til år 200 fvt. Forfattet af Jørgen Jensen. Udgivet i 1988
 Bind 2. Danernes land. 200 fvt. til 700. Forfattet af Lotte Hedeager. Udgivet i 1988
 Bind 3. Da Danmark blev Danmark. 700-1050. Forfattet af Peter Sawyer. Udgivet i 1988
 Bind 4. Kirker rejses alle vegne. 1050-1250. Forfattet af Ole Fenger. Udgivet i 1988
 Bind 5. Velstands krise og tusind baghold. 1250-1400. Forfattet af Kai Hørby. Udgivet i 1989
 Bind 6. De fire stænder. 1400-1500. Forfattet af Troels Dahlerup. Udgivet i 1989
 Bind 7. På guds og herskabs nåde. 1500-1600. Forfattet af Alex Wittendorff. Udgivet i 1989
 Bind 8. Ved afgrundens rand. 1600-1700. Forfattet af Benito Scocozza. Udgivet i 1990
 Bind 9. Den lange fred. 1700-1800. Forfattet af Ole Feldbæk. Udgivet i 1990
 Bind 10. Fra reaktion til grundlov. 1800-1850. Forfattet af Claus Bjørn. Udgivet i 1990
 Bind 11. Det folkelige gennembrud og dets mænd. 1850-1900. Forfattet af Kristian Hvidt. Udgivet i 1990
 Bind 12. Klassesamfundet organiseres. 1900-1925. Forfattet af Niels Finn Christiansen. Udgivet i 1991
 Bind 13. Krise og krig. 1925-1950. Forfattet af Tage Kaarsted. Udgivet i 1991
 Bind 14. Landet blev by. 1950-1970. Forfattet af Henrik S. Nissen. Udgivet i 1991
 Bind 15. Danmark og verden. 1970-1990. Forfattet af Ole Karup Pedersen. Udgivet i 1991
 Bind 16. Danmark i tal. Register. Forfattet af Hans Christian Johansen. Udgivet i 1991
 Forlag: Gyldendals Bogklub. Politikens Forlag København 1988 – 1991 (førsteudgave), ;

Anmeldelser 
De enkelte bind af værket er anmeldt i Historisk Tidsskrift af en række fremtrædende historieforskere, blandt andre Lorenz Rerup, Mikael Venge, Steffen Heiberg og Henrik Becker-Christensen.

Noter

Internet links 
 Historisk Tidsskrift, Bind 16. række, 1 (1992) – 1
 Historisk Tidsskrift Bind 92 Hæfte 1 
 Historisk Tidsskrift Bind 94 Hæfte 1 
 Lydbøgerne af Gyldendal og Politikens Danmarkshistorie på nota.dk

Danmarks historie
Faglitteratur
Modus operandi

Modus operandi (flertal modi operandi) er latin for "måde at arbejde eller virke på" Udtrykket bruges om en persons vaner ved arbejde, især i forbindelse med forretnings- eller strafferetlige undersøgelser. På engelsk er det ofte forkortet til M.O.

Udtrykket bruges ofte, når politiet diskuterer en forbrydelse og om de metoder, som gerningsmændene bruger. Det bruges også i gerningsmandsprofilering, hvor det kan hjælpe med at finde spor til gerningsmandens psykologi. Det består hovedsagelig af at undersøge de handlinger, der anvendes af den enkelte for at udføre kriminalitet, forhindre pågribelse og/eller lette flugt. En gerningsmandens modus operandi kan hjælpe med identifikation, pågribelse, eller repression, og kan også anvendes til at fastslå forbindelserne mellem forbrydelser.

Referencer 

Latinske vendinger
Kriminologi
Greve Museum

Greve Museum er et statsanerkendt museum under Greve Kommune, med fokusområde indefor 1800-tallets hedebokultur og 1900-tallets forstadsudvikling. Museet driver desuden Greve Lokalarkiv som en del af museet.

Det arkæologiske ansvar og dermed arkæologiske udgravninger i Greve Kommune varetages af Køge Museum. Greve Museum varetager også Mosede Fort.

Referencer

Eksterne henvisninger 

 Greve Museums hjemmeside

Museer i Region Sjælland
Statsanerkendte museer i Danmark
Greve Landsby
Basingstoke

Basingstoke er en by i den nordøstlige del af Hampshire i Sydengland. Den ligger i en dal ved udspringet til floden Loddon som siden løber sammen med Themsen. Byen ligger 48 km fra det sydvestlige London og 77 km nordøst for county town og den tidligere hovedstad Winchester. I 2012 havde byen et estimeret indbyggertal på 84.275, men dette inkluderer ikke de store forstads landsbyer Chineham, Old Basing eller Lychpit, som generelt bliver opfattet som de ydre forstæder. Det er en del boroughen Basingstoke and Deane og af valgkredsen Basingstoke. Basingstoke kaldes ofte "Doughnut City" eller "Roundabout City" fordi den rummer et antal store rundkørsler.

Basingstoke bliver ofte opfattet som en moderne planlagt by, men er i virkeligheden en gammel købstad, der blev udvidet i 1960'erne som følge af en trepartsaftale mellem London County Council og Hampshire County Council. Den blev udviklet hurtigt, i takt med andre byer i Storbritannien for at imødekomme London 'overspill' skabt under Greater London Plan i 1944. Markedet i Basingstoke bliver nævnt i Domesday Book fra 1086 og forblev in lille købstad frem til 1950'erne. Den har stadig et regulært marked, men er nu større end Hampshire County Councils definition af en købstad.

Basingstoke er blevet et vigtigt økonomisk centrum for Storbritannien, og byen huser adskillige britiske hovedsæder for virksomheder som bl.a. De La Rue, Sun Life Financial, The Automobile Association, ST Ericsson, GAME, Motorola, Barracuda Networks, Eli Lilly and Company, BNP Paribas, udlejningsdelen af BNP Paribas i Storbrittanien og Sony Professional Solutions (Europa). Ligeledes har Adidas Golf Company hovedkvarter i Basingstoke. Andre industrier inkluderer forlag, IT, telekommunikation, forsikring og elektronik.

I 1866 blev den verdensberømte engelske støvlefabrikant John Lobb Bootmaker grundlagt. I dag er virksomheden blandt de dyreste og mest prestigefyldte producenter at håndsyede sko og støvler, og har hovedsæde i St James's Street i London. Luksustøjmærket Burberry blev grundlagt i byen i 1856.

The Malls er et storcenter på knap 27.000 m2 med omkring 30 butikker.

Referencer

Eksterne henvisninger 

Byer i Storbritannien
Sydøstengland
Tvangsdåb

Tvangsdåb er dåb mod den døbtes vilje. I kristen teologi er der nærmest fuldstændig enighed om at betragte tvangsdåb som ugyldig. Ikke desto mindre er tvangsdåb i kristendommens historie blevet praktiseret af magt- eller kirkepolitisk interesse.

Barnedåb betragtes af mange kristne trosretninger ikke som tvangsdåb, men kirker med et baptistisk dåbssyn bestrider dens gyldighed.

Overgangsriter
Kristendom
Dåb
Landkreis Verden

Verden er en landkreis i den centrale del af tyske delstat Niedersachsen med administrationen beliggende i byen Verden og den største by er Achim.

Geografi 
Landkreisen er en del af Metropolregion Bremen/Oldenburg. Den ligger i det geografiske centrum af Niedersachsen og repræsenterer også et typisk landskab for delstaten. Kreisområdet ligger hovedsageligt i Mittelweserregion (Weser-Aller-Flachland) og i Stader Geest, der her danner Achim-Verdener Geest. Området er præget af floderne Aller og Weser.

Nabokreise 
Landkreis Verden grænser til (med uret fra nord) landkreisene Osterholz, Rotenburg (Wümme), Heidekreis, Nienburg/Weser og Diepholz (alle i Niedersachsen) samt til byen Bremen (og delstaten Bremen).

Naturschutzgebiete 
I Landkreis Verden er der 11 Naturschutzgebiete. Det største (Fischerhuder Wümmeniederung) har et areal på 772 ha, det mindste (Auequelle) et areal på 5 ha.

Byer og kommuner 
Landkreisen havde   indbyggere pr.

Eksterne kilder/henvisninger 

 Officielt websted  for Landkreis Verden

Verden
Monopteros

En monopteros (Oldgræsk: ὁ μονόπτερος fra Polytonic: μόνος kun, single, alene og τὸ πτερόν, fløj) er en cirkulær kolonnade, der understøtter et tag men i modsætning til en tholos uden vægge og indre rum (cella).

I barok og klassicistisk arkitektur er en monopteros som et "musernes tempel" populær i engelske og franske haver. Monopteros forekommer også i tyske parker som i Wörlitz,  i Den engelske have i München og i Hayns Park i Hamburg-Eppendorf. Mange brønde i parker og spa-centre ligner en monopteros. Mange monopteroi har en porticus foran som staffage. Sådan en porticus har kun dekorativ funktion, fordi den ikke er nødvendig som indgang til templet, da det er åbent på alle sider.

Monopteroi kaldes ofte for rotunder på grund af deres runde grundrids. Men mange monopteroi har firkantet eller polygonalt grundrids. Et eksempel er det sekskantede tempel med musen Polyhymnia ved Tiefurt slot i Weimar.

Eksterne henvisninger 
 monopteros — Meyers Fremmedordbog

Søjler og entablement
Templer
Edmund Kemper

Edmund Emil Kemper III (født 18. december 1948) er en amerikansk seriemorder som var aktiv i California, USA i begyndelsen af 1970'erne. Han startede sit kriminelle liv ved som 10-årig at begrave sin kat levende. Som 15-årig skyder han begge sine bedsteforældre. Kemper dræbte og lemlæstede senere seks kvindelige blaffere i Santa Cruz-området. Han myrdede sin mor med en hammer og en af hendes venner før han overgav sig til myndighederne. 

Efterforskningen bekræftede at han havde en IQ på 136. Han er 2,07 meter høj og vejede 120 kg. Han blev siden dømt til livsvarigt fængsling og afsoner for øjeblikket ved California Medical Facility i Vacaville.

Referencer 

Seriemordere fra USA
Kannibaler
Mindreårige mordere
Personer der har myrdet børn